Document ID: /roh_data/filtered/fineweb-2-filterrobots_roh.jsonl.gz/9731

Raschun per far questa midada èn stadas las ultimas elecziuns per il cussegl communal. La vischnanca ha gì fadia da chattar avunda candidatas e candidats per tut ils gremis. Cun stritgar l'obligaziun da chattar represchentants da mintga fracziun, duai quai daventar la proxima giada pli simpel. Cunquai ch’i sa tracta da midadas en la constituziun e leschas hai duvrà ina votaziun a l’urna.
Plinavant han ils da Zernez er approvà mintgamai cun gronda maioritad la revisiun parziala da la lescha d’impostas sco er la lescha da pumpiers.